Eurasia
Eurasia est cunctum continentium Europae Asiaque territorium, quod ipsum ratione geographica una continens aliquando habetur. Plerumque in hemisphaeriis boreali et orientali iacet. In occidente Oceano Atlantico, in oriente Pacifico, in septentrione Arctico, atque in meridie Africae, Mari Mediterraneo, Oceanoque Indico adiacet. Divisio Europae et Asiae in duas continentes est notio historica et culturalis, sed inter eas clara separatio physica non est.